สรรพสามิตเร่งมือ แก้โอนรถคันแรก
สรรพสามิตแก้ปัญหาโอนรถคันแรก 7,000 คัน ให้เสร็จสัปดาห์หน้า
3 ก.พ. 2561

สรรพสามิตแก้ปัญหาโอนรถคันแรก 7,000 คัน ให้เสร็จสัปดาห์หน้านายณัฐกร อุเทนสุต ผู้อำนวยการสำนักแผนภาษี กรมสรรพสามิต เปิดเผยว่า ปัญหาผู้ซื้อรถยนต์ในโครงการรถยนต์คันแรกไม่สามารถจดแจ้งโอนได้หลังครบระยะเวลาถือครอง 5 ปี เกิดจากระบบคอมพิวเตอร์มีการล็อกเอาไว้ เพราะตามข้อสังเกตของสำนักงาน การตรวจเงินแผ่นดิน (สตง.) ได้ขอให้กรมสรรพสามิตตรวจสอบผู้ซื้อที่อาจจะทำผิดเงื่อนไขของโครงการประมาณ 3,000 ราย โดยเฉพาะการยื่นเอกสารขอใช้สิทธิภายในระยะเวลาที่กำหนด เพราะยังมีกรอบเวลาที่ใช้ในการพิจารณาต่างกันระหว่าง สตง.และกรมสรรพสามิตทั้งนี้ เบื้องต้นกรมสรรพสามิต ได้ทยอยปลดล็อกรถที่ครบระยะ เวลาถือครอง 5 ปี เพื่ออำนวยความสะดวกกับประชาชน ซึ่งจะมีประมาณ 6 หมื่นคัน ในปีนี้ ก่อนหน้านี้มีการ ปลดล็อกรถไปแล้วกว่า 8 แสนคัน พบผู้ทำผิดเงื่อนไขประมาณ 7,000 ราย โดยเฉพาะการปล่อยรถให้ถูกยึดก็ต้องเรียกเงินคืนกลับมาถึงจะโอนได้ โดยขณะนี้ยังมีรถประมาณอีก 2.4 แสนคัน จากทั้งหมด 1.1 ล้านคัน ที่ใช้สิทธิในโครงการยังไม่ครบระยะเวลาการถือครอง 5 ปี กรมสรรพามิตจะยังไม่ได้ปลดล็อกให้ผู้ซื้อนำทะเบียนไปจดแจ้งโอนได้ แต่ยืนยันว่าไม่มีปัญหาการโอนภาพประกอบข่าว